บาทเปิด 36 บาท/ดอลล่าร์  แนวโน้มอ่อนค่าต่อ
เงินบาทเปิด 36 บาท/ดอลล่าร์ แนวโน้มอ่อนค่าต่อ เหตุดอลล์แข็ง-มีแรงซื้อจากผู้ค้าทอง
18 พ.ย. 2558

เงินบาทเปิด 36 บาท/ดอลล่าร์ แนวโน้มอ่อนค่าต่อ เหตุดอลล์แข็ง-มีแรงซื้อจากผู้ค้าทอง
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 36.00 บาท/ดอลลาร์ อ่อนค่าจากปิดตลาดช่วงเย็นวานนี้ที่ระดับ 35.96/97 บาท/ดอลลาร์ และเมื่อเวลา 09.15 น.เงินบาทอ่อนค่ามาอยู่ที่ระดับ 36.06 บาท/ดอลลาร์ เคลื่อนไหวในทิศทางเดียวกับค่าเงินภูมิภาค เนื่องจากดอลลาร์แข็งค่าเมื่อเทียบกับทุกสกุลหลัก ขณะที่มีแรงซื้อดอลลาร์จากผู้ค้าทองคำในประเทศ หลังราคาทองคำในตลาดโลกปรับตัวลดลงมาก
"เงินบาทอ่อนค่าตามภูมิภาคหลังดอลลาร์แข็งค่า against ทุกสกุลหลัก และเมื่อคืนราคาทองลดลง 15 ดอลลาร์(ต่อออนซ์)ทำให้มีแรงซื้อดอลลาร์จากผู้ค้าทองในประเทศ" นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทในวันนี้ไว้ระหว่าง 35.95-36.25 บาท/ดอลลาร์
"ทิศทางบาทวันนี้ยังอ่อนค่า แต่หากหมดเรงซื้อดอลลาร์จากผู้ค้าทองแล้วอาจดีดกลับมาแข็งค่าได้" นักบริหารเงิน กล่าว